กฎกระทรวงการขึ้นทะเบียนตำรับยาเสพติดให้โทษในประเภท 3 หรือตำรับวัตถุออกฤทธิ์ในประเภท 3 หรือประเภท 4 พ.ศ. 2567
วันที่ประกาศ: 2024-08-22

content: กฎกระทรวง การขึ้นทะเบียนตำรับยาเสพติดให้โทษในประเภท ๓ หรือตำรับวัตถุออกฤทธิ์ในประเภท ๓ หรือประเภท ๔ พ.ศ. ๒๕๖๗
content: อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๑๘ วรรคหนึ่ง และมาตรา ๔๙ วรรคสอง แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวงการขึ้นทะเบียนตำรับยาเสพติดให้โทษในประเภท ๓ พ.ศ. ๒๕๕๙ (๒) กฎกระทรวงการขอขึ้นทะเบียนวัตถุตำรับและการขึ้นทะเบียนวัตถุตำรับที่มีวัตถุออกฤทธิ์ในประเภท ๓ หรือประเภท ๔ พ.ศ. ๒๕๖๓ (๓) ข้อ ๒ (๑๓) (๑๖) (๑๗) และ (๑๘) เฉพาะกรณีการต่ออายุใบสำคัญการขึ้นทะเบียนตำรับยาเสพติดให้โทษ
sectionNo: 2
content: แห่งกฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ พ.ศ. ๒๕๔๗ (๔) ข้อ ๑ (๑๐) (๑๑) และ (๑๒) เฉพาะกรณีใบแทนใบสำคัญการขึ้นทะเบียนวัตถุตำรับ และ (๑๓) เฉพาะกรณีการต่ออายุใบสำคัญการขึ้นทะเบียนวัตถุตำรับ
sectionNo: 2
content: แห่งกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับวัตถุที่ออกฤทธิ์ต่อจิตและประสาท พ.ศ. ๒๕๖๐
sectionNo: 3
content: ข้อ ๓ ในกฎกระทรวงนี้ “ตำรับ” หมายความว่า ตำรับยาเสพติดให้โทษในประเภท ๓ หรือตำรับวัตถุออกฤทธิ์ในประเภท ๓ หรือประเภท ๔ “ใบสำคัญการขึ้นทะเบียนตำรับ” หมายความว่า ใบสำคัญการขึ้นทะเบียนตำรับยาเสพติดให้โทษในประเภท ๓ หรือตำรับวัตถุออกฤทธิ์ในประเภท ๓ หรือประเภท ๔ “รายการทะเบียนตำรับ” หมายความว่า
sectionNo: 3
content: รายการทะเบียนตำรับยาเสพติดให้โทษในประเภท ๓ หรือตำรับวัตถุออกฤทธิ์ในประเภท ๓ หรือประเภท ๔
sectionNo: 4
content: ข้อ ๔ ผู้ขอขึ้นทะเบียนตำรับต้องเป็นผู้รับอนุญาตผลิตหรือนำเข้ายาเสพติดให้โทษในประเภท ๓ หรือวัตถุออกฤทธิ์ในประเภท ๓ หรือประเภท ๔
sectionNo: 5
content: ข้อ ๕ ให้ผู้ขอขึ้นทะเบียนตำรับยื่นคำขอตามประเภทของวัตถุสำเร็จรูปทางเภสัชกรรม ดังต่อไปนี้ (๑) วัตถุสำเร็จรูปทางเภสัชกรรมประเภทของแข็งชนิดเม็ดหรือแคปซูล ให้ยื่นคำขอขึ้นทะเบียนได้ชนิดใดชนิดหนึ่งในหนึ่งสูตรตัวยาสำคัญต่อหนึ่งความแรง (๒) วัตถุสำเร็จรูปทางเภสัชกรรมประเภทของเหลวที่ไม่ใช่ยาฉีด
sectionNo: 5
content: ให้ยื่นคำขอขึ้นทะเบียนได้หนึ่งสูตรตัวยาสำคัญต่อหนึ่งความแรง (๓) วัตถุสำเร็จรูปทางเภสัชกรรมประเภทยาฉีด ให้ยื่นคำขอขึ้นทะเบียนได้หนึ่งสูตรตัวยาสำคัญต่อหนึ่งความแรง (๔) วัตถุสำเร็จรูปทางเภสัชกรรมประเภทอื่น ให้ยื่นคำขอขึ้นทะเบียนได้หนึ่งสูตรตัวยาสำคัญต่อหนึ่งความแรงตามรูปแบบทางเภสัชกรรมประเภทนั้น
sectionNo: 6
content: ข้อ ๖ การยื่นคำขอขึ้นทะเบียนตำรับต้องแสดงชื่อตำรับ ตัวเลขที่ระบุความแรงของยาเสพติดให้โทษหรือวัตถุออกฤทธิ์ และตัวยาอื่นที่เป็นส่วนประกอบสำคัญของตำรับยาไว้บนภาชนะหรือหีบห่อบรรจุให้ชัดเจน ในกรณีวัตถุสำเร็จรูปทางเภสัชกรรมประเภทของแข็งชนิดเม็ดหรือแคปซูล
sectionNo: 6
content: ที่สามารถแสดงตัวเลขที่ระบุความแรงของยาเสพติดให้โทษหรือวัตถุออกฤทธิ์ได้ ให้แสดงตัวเลขที่ระบุความแรงของยาเสพติดให้โทษหรือวัตถุออกฤทธิ์กำกับไว้บนเม็ดหรือแคปซูลด้วย ในกรณีที่มีเครื่องหมายการค้าที่จดทะเบียนไว้กับกระทรวงพาณิชย์หรือสัญลักษณ์ ให้แสดงไว้บนภาชนะหรือหีบห่อบรรจุ หรือบนเม็ดหรือแคปซูลด้วย
sectionNo: 7
content: ข้อ ๗ ความในข้อ ๕ และข้อ ๖ ไม่ใช้บังคับแก่การยื่นคำขอขึ้นทะเบียนตำรับเพื่อการส่งออกไปนอกราชอาณาจักร
sectionNo: 8
content: ข้อ ๘ ผู้ขอขึ้นทะเบียนตำรับซึ่งประสงค์จะมีผู้แทนจำหน่ายหรือผู้แทนส่งออก ให้ยื่นคำขอขึ้นทะเบียนตำรับโดยต้องมีผู้แทนจำหน่ายหรือผู้แทนส่งออกได้เพียงรายเดียวต่อหนึ่งทะเบียนตำรับ
sectionNo: 9
content: ข้อ ๙ การยื่นคําขอขึ้นทะเบียนตำรับต้องแจ้งรายการ ดังต่อไปนี้ (๑) เลขที่ใบอนุญาตผลิตหรือนำเข้ายาเสพติดให้โทษในประเภท ๓ หรือวัตถุออกฤทธิ์ในประเภท ๓ หรือประเภท ๔ (๒) เลขที่ใบอนุญาตผลิตหรือนำเข้าตัวอย่างของตำรับ (๓) ชื่อการค้า (๔) ชื่อสามัญ รูปแบบ ความแรงของยาเสพติดให้โทษในประเภท ๓
sectionNo: 9
content: หรือวัตถุออกฤทธิ์ในประเภท ๓ หรือประเภท ๔ (๕) ข้อบ่งใช้ ขนาดการใช้ และวิธีใช้ (๖) ชื่อ ปริมาณ และหน้าที่ของยาเสพติดให้โทษหรือวัตถุออกฤทธิ์ และตัวยาหรือสารทางเภสัชกรรมอื่นอันเป็นส่วนประกอบของตำรับ พร้อมระบุตํารายาหรือเอกสารอ้างอิงอื่น (๗) ลักษณะและสีของยาเสพติดให้โทษในประเภท ๓
sectionNo: 9
content: หรือวัตถุตำรับที่มีวัตถุออกฤทธิ์ในประเภท ๓ หรือประเภท ๔ (๘) เครื่องหมายการค้าที่จดทะเบียนไว้กับกระทรวงพาณิชย์หรือสัญลักษณ์บนเม็ดหรือแคปซูล ถ้ามี (๙) ขนาดบรรจุ (๑๐) ชื่อและที่ตั้งของผู้ผลิตและประเทศที่สถานที่ผลิตตั้งอยู่ (๑๑) เลขที่ใบอนุญาตจำหน่ายหรือเลขที่ใบอนุญาตจำหน่ายโดยการขายส่ง (๑๒)
sectionNo: 9
content: เลขที่ใบอนุญาตส่งออก ถ้ามี
sectionNo: 10
content: ข้อ ๑๐ การยื่นคําขอขึ้นทะเบียนตำรับต้องแนบข้อมูล เอกสาร และหลักฐาน อย่างน้อย ดังต่อไปนี้ (๑) ภาพถ่ายของยาเสพติดให้โทษในประเภท ๓ หรือวัตถุตำรับที่มีวัตถุออกฤทธิ์ในประเภท ๓ หรือประเภท ๔ (๒) หนังสือรับรองเกี่ยวกับผลิตภัณฑ์และการจําหน่ายผลิตภัณฑ์ สำหรับกรณีการนําเข้า (๓)
sectionNo: 10
content: หนังสือรับรองเกี่ยวกับมาตรฐานการผลิต (๔) หนังสือมอบอำนาจผู้แทนยื่นคำขอและติดอากรแสตมป์ พร้อมเลขประจำตัวประชาชนของผู้มอบอำนาจและของผู้ยื่นคำขอ ซึ่งยินยอมให้ผู้อนุญาตเข้าถึงข้อมูลดังกล่าวของบุคคลนั้น (๕) ฉลากและเอกสารกำกับยาเสพติดให้โทษในประเภท ๓ หรือวัตถุตำรับที่มีวัตถุออกฤทธิ์ในประเภท ๓ หรือประเภท
sectionNo: 10
content: ๔ (๖) เอกสารแสดงข้อมูลคุณภาพ ประสิทธิภาพ และความปลอดภัยของยาเสพติดให้โทษในประเภท ๓ หรือวัตถุตำรับที่มีวัตถุออกฤทธิ์ในประเภท ๓ หรือประเภท ๔ ตามที่เลขาธิการ อย. กำหนดโดยประกาศในราชกิจจานุเบกษา
sectionNo: 11
content: ข้อ ๑๑ เมื่อได้รับคําขอขึ้นทะเบียนตำรับ ให้ผู้อนุญาตตรวจสอบคำขอขึ้นทะเบียนตำรับ รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขอขึ้นทะเบียนตำรับทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น
sectionNo: 11
content: ให้แจ้งให้ผู้ขอขึ้นทะเบียนตำรับแก้ไขเพิ่มเติมคำขอขึ้นทะเบียนตำรับ หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขอขึ้นทะเบียนตำรับแก้ไขเพิ่มเติมคำขอขึ้นทะเบียนตำรับ หรือจัดส่งข้อมูล เอกสาร
sectionNo: 11
content: หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ในกรณีที่การยื่นคำขอขึ้นทะเบียนตำรับมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขอขึ้นทะเบียนตำรับลงนามไว้ในบันทึกนั้นด้วย ในกรณีที่ผู้ขอขึ้นทะเบียนตำรับยื่นคำขอขึ้นทะเบียนตำรับ รวมทั้งข้อมูล เอกสาร
sectionNo: 11
content: และหลักฐานถูกต้องและครบถ้วนแล้ว ให้ผู้อนุญาตออกหลักฐานการรับคำขอให้แก่ผู้ขอขึ้นทะเบียนตำรับ และแจ้งให้ผู้ขอขึ้นทะเบียนตำรับชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ ภายในระยะเวลาที่กำหนด ในกรณีที่ผู้ขอขึ้นทะเบียนตำรับไม่แก้ไขเพิ่มเติมคำขอขึ้นทะเบียนตำรับ หรือไม่ส่งข้อมูล เอกสาร
sectionNo: 11
content: หรือหลักฐานให้ถูกต้องและครบถ้วน หรือไม่ชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ ภายในระยะเวลาที่ผู้อนุญาตกำหนด ให้ถือว่าผู้ขอขึ้นทะเบียนตำรับไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบ
sectionNo: 12
content: ข้อ ๑๒ ในกรณีที่คำขอขึ้นทะเบียนตำรับ รวมทั้งข้อมูล เอกสาร และหลักฐานถูกต้องและครบถ้วน และผู้ขอขึ้นทะเบียนตำรับชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ แล้ว ให้ผู้อนุญาตพิจารณาคำขอขึ้นทะเบียนตำรับให้แล้วเสร็จภายในสามร้อยวันนับแต่วันที่ได้รับชำระค่าธรรมเนียมดังกล่าวครบถ้วนแล้ว
sectionNo: 12
content: และให้ผู้อนุญาตมีหนังสือแจ้งให้ผู้ขอขึ้นทะเบียนตำรับทราบภายในเจ็ดวันนับแต่วันที่พิจารณาเสร็จ ในกรณีที่ผู้อนุญาตมีคำสั่งไม่รับขึ้นทะเบียนตำรับ ให้มีหนังสือแจ้งให้ผู้ขอขึ้นทะเบียนตำรับทราบภายในเจ็ดวันนับแต่วันที่มีคำสั่งไม่รับขึ้นทะเบียนตำรับ พร้อมด้วยเหตุผลและสิทธิอุทธรณ์
sectionNo: 13
content: ข้อ ๑๓ ใบสำคัญการขึ้นทะเบียนตำรับให้มีอายุเจ็ดปีนับแต่วันที่ออกใบสำคัญการขึ้นทะเบียนตำรับ
sectionNo: 14
content: ข้อ ๑๔ เพื่อประโยชน์ในการคุ้มครองผู้บริโภค ให้ผู้รับใบสําคัญการขึ้นทะเบียนตํารับปฏิบัติตามเงื่อนไขดังต่อไปนี้ (๑) รายงานอาการอันไม่พึงประสงค์ (๒) แสดงข้อความหรือสัญลักษณ์บนฉลากหรือเอกสารกำกับยาเสพติดให้โทษในประเภท ๓ หรือวัตถุตำรับที่มีวัตถุออกฤทธิ์ในประเภท ๓ หรือประเภท ๔ (๓)
sectionNo: 14
content: กำหนดรูปแบบหรือขนาดบรรจุของยาเสพติดให้โทษในประเภท ๓ หรือวัตถุตำรับที่มีวัตถุออกฤทธิ์ในประเภท ๓ หรือประเภท ๔ (๔) กำหนดช่องทางการจำหน่าย
sectionNo: 15
content: ข้อ ๑๕ ห้ามมิให้แก้ไขรายการทะเบียนตำรับที่เกี่ยวกับปริมาณตัวยาสำคัญ รูปลักษณะ หรือรูปแบบทางเภสัชกรรม
sectionNo: 16
content: ข้อ ๑๖ ในกรณีที่ผู้รับใบสำคัญการขึ้นทะเบียนตำรับประสงค์จะแก้ไขรายการทะเบียนตำรับที่ได้ขึ้นทะเบียนไว้แล้ว ให้ยื่นคำขอต่อผู้อนุญาตก่อนใบสำคัญการขึ้นทะเบียนตำรับสิ้นอายุ พร้อมด้วยข้อมูล เอกสาร และหลักฐาน ดังต่อไปนี้ (๑) เลขที่ใบสําคัญการขึ้นทะเบียนตำรับ (๒) เอกสารที่ประสงค์จะแก้ไขรายการทะเบียนตำรับ
sectionNo: 16
content: (๓) เอกสารหรือหลักฐานที่ใช้สนับสนุนการแก้ไขรายการทะเบียนตำรับ ตามหลักเกณฑ์ที่เลขาธิการ อย. ประกาศกำหนดในราชกิจจานุเบกษา (๔) หนังสือมอบอำนาจผู้แทนยื่นคำขอและติดอากรแสตมป์ พร้อมเลขประจำตัวประชาชนของผู้มอบอำนาจและของผู้ยื่นคำขอ ซึ่งยินยอมให้ผู้อนุญาตเข้าถึงข้อมูลดังกล่าวของบุคคลนั้น
sectionNo: 16
content: ในกรณีที่คำขอแก้ไขรายการทะเบียนตำรับ รวมทั้งข้อมูล เอกสาร และหลักฐานถูกต้องและครบถ้วน และผู้รับใบสำคัญการขึ้นทะเบียนตำรับชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ แล้ว
sectionNo: 16
content: ให้ผู้อนุญาตพิจารณาคำขอแก้ไขรายการทะเบียนตำรับให้แล้วเสร็จภายในเก้าสิบวันนับแต่วันที่ได้รับชำระค่าธรรมเนียมดังกล่าวครบถ้วนแล้ว
sectionNo: 17
content: ข้อ ๑๗ ในกรณีที่ผู้รับใบสำคัญการขึ้นทะเบียนตำรับประสงค์จะขอต่ออายุใบสำคัญการขึ้นทะเบียนตำรับ ให้ยื่นคำขอต่อผู้อนุญาตก่อนใบสำคัญการขึ้นทะเบียนตำรับฉบับเดิมสิ้นอายุ และแจ้งรายการตามข้อ ๙ พร้อมด้วยข้อมูลและเอกสารตามข้อ ๑๐ (๒) (๓) (๔) (๕) และ (๖) การยื่นคำขอต่ออายุใบสำคัญการขึ้นทะเบียนตำรับตามวรรคหนึ่ง
sectionNo: 17
content: ให้ยื่นคำขอภายในหนึ่งร้อยแปดสิบวันก่อนใบสำคัญการขึ้นทะเบียนตำรับฉบับเดิมสิ้นอายุ และเมื่อได้ยื่นคำขอแล้วจะประกอบกิจการต่อไปก็ได้จนกว่าจะได้มีคำสั่งไม่ต่ออายุใบสำคัญการขึ้นทะเบียนตำรับนั้น ในกรณีที่คำขอต่ออายุใบสำคัญการขึ้นทะเบียนตำรับ รวมทั้งข้อมูล เอกสาร และหลักฐานถูกต้องและครบถ้วน
sectionNo: 17
content: และผู้รับใบสำคัญการขึ้นทะเบียนตำรับชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ แล้ว ให้ผู้อนุญาตพิจารณาคำขอต่ออายุใบสำคัญการขึ้นทะเบียนตำรับให้แล้วเสร็จภายในหนึ่งร้อยแปดสิบวันนับแต่วันที่ได้รับชำระค่าธรรมเนียมดังกล่าวครบถ้วนแล้ว การอนุญาตให้ต่ออายุใบสำคัญการขึ้นทะเบียนตำรับ
sectionNo: 17
content: ผู้อนุญาตจะแสดงไว้ในรายการต่ออายุใบสำคัญการขึ้นทะเบียนตำรับฉบับเดิม หรือจะออกใบสำคัญการขึ้นทะเบียนตำรับให้ใหม่ก็ได้
sectionNo: 18
content: ข้อ ๑๘ ในกรณีที่ใบสำคัญการขึ้นทะเบียนตำรับสูญหาย ถูกทำลาย หรือลบเลือนในสาระสำคัญ ให้ผู้รับใบสำคัญการขึ้นทะเบียนตำรับยื่นคำขอรับใบแทนใบสำคัญการขึ้นทะเบียนตำรับต่อผู้อนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือลบเลือนในสาระสำคัญ
sectionNo: 18
content: พร้อมด้วยข้อมูลหรือเอกสารตามที่กำหนดในแบบคำขอรับใบแทนใบสำคัญการขึ้นทะเบียนตำรับ ในกรณีที่คำขอรับใบแทนใบสำคัญการขึ้นทะเบียนตำรับ รวมทั้งข้อมูล เอกสาร และหลักฐานถูกต้องและครบถ้วน ให้ผู้อนุญาตพิจารณาคำขอรับใบแทนใบสำคัญการขึ้นทะเบียนตำรับให้แล้วเสร็จภายในสิบวันนับแต่วันที่ได้รับคำขอนั้น
sectionNo: 19
content: ข้อ ๑๙ ให้นำความในข้อ ๑๑ และข้อ ๑๒ มาใช้บังคับแก่การแก้ไขรายการทะเบียนตำรับที่ได้ขึ้นทะเบียนไว้แล้ว การต่ออายุใบสำคัญการขึ้นทะเบียนตำรับ และการออกใบแทนใบสำคัญการขึ้นทะเบียนตำรับด้วยโดยอนุโลม
sectionNo: 20
content: ข้อ ๒๐ คำขอ ใบสำคัญการขึ้นทะเบียนตำรับ และใบแทนใบสำคัญการขึ้นทะเบียนตำรับตามกฎกระทรวงนี้ ให้เป็นไปตามแบบที่เลขาธิการ อย. กำหนดโดยประกาศในราชกิจจานุเบกษา
sectionNo: 21
content: ข้อ ๒๑ การยื่นคำขอ การแจ้ง หรือการติดต่อใด ๆ และการออกเอกสารหลักฐานต่าง ๆ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ ให้ดำเนินการ ณ สำนักงาน อย. กระทรวงสาธารณสุข
sectionNo: 21
content: หรือสถานที่อื่นตามที่เลขาธิการ อย. กำหนดโดยประกาศในราชกิจจานุเบกษา
sectionNo: 22
content: ข้อ ๒๒ ให้เรียกเก็บค่าธรรมเนียม ดังต่อไปนี้ (๑) ใบสำคัญการขึ้นทะเบียนตำรับฉบับละ๕,๐๐๐บาท (๒) การอนุญาตให้แก้ไขรายการฉบับละ๑,๕๐๐บาท ทะเบียนตำรับ (๓) การต่ออายุใบสำคัญเท่ากับกึ่งหนึ่ง การขึ้นทะเบียนตำรับของค่าธรรมเนียม สำหรับใบสำคัญนั้น
sectionNo: 23
content: ข้อ ๒๓ ให้ยกเว้นค่าธรรมเนียมตามข้อ ๒๒ แก่ราชการส่วนกลาง ราชการส่วนภูมิภาค ราชการส่วนท้องถิ่น องค์การมหาชน สภากาชาดไทย และหน่วยงานอื่นของรัฐที่ไม่ใช่รัฐวิสาหกิจ
sectionNo: 24
content: ข้อ ๒๔ ใบสำคัญการขึ้นทะเบียนตำรับยาเสพติดให้โทษในประเภท ๓ และใบแทนใบสำคัญการขึ้นทะเบียนตำรับยาเสพติดให้โทษในประเภท ๓ ที่ออกตามกฎกระทรวงการขึ้นทะเบียนตำรับยาเสพติดให้โทษในประเภท ๓ พ.ศ. ๒๕๕๙
sectionNo: 24
content: และใบสำคัญการขึ้นทะเบียนวัตถุตำรับและใบแทนใบสำคัญการขึ้นทะเบียนวัตถุตำรับที่ออกตามกฎกระทรวงการขอขึ้นทะเบียนวัตถุตำรับและการขึ้นทะเบียนวัตถุตำรับที่มีวัตถุออกฤทธิ์ในประเภท ๓ หรือประเภท ๔ พ.ศ. ๒๕๖๓ ตั้งแต่วันที่ประมวลกฎหมายยาเสพติดใช้บังคับจนถึงวันก่อนวันที่กฎกระทรวงนี้ใช้บังคับ
sectionNo: 24
content: ให้ใช้ได้ต่อไปจนกว่าจะครบเจ็ดปีนับแต่วันที่ออกใบสำคัญการขึ้นทะเบียนตำรับยาเสพติดให้โทษในประเภท ๓ หรือใบสำคัญการขึ้นทะเบียนวัตถุตำรับ
content: ให้ไว้ ณ วันที่ ๒๑ สิงหาคม พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๙ วรรคสอง แห่งประมวลกฎหมายยาเสพติด บัญญัติให้การขอขึ้นทะเบียน การออกใบสำคัญการขึ้นทะเบียน การต่ออายุใบสำคัญการขึ้นทะเบียน การออกใบแทนใบสำคัญการขึ้นทะเบียน การแจ้งรายการในการยื่นคำขอ
content: และการขอแก้ไขรายการที่ได้รับอนุญาตของตำรับยาเสพติดให้โทษในประเภท ๓ หรือตำรับวัตถุออกฤทธิ์ในประเภท ๓ หรือประเภท ๔ ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง และมาตรา ๑๘ วรรคหนึ่ง
content: บัญญัติให้กำหนดอัตราค่าธรรมเนียมไม่เกินอัตราตามบัญชีท้ายประมวลกฎหมายนี้หรือยกเว้นค่าธรรมเนียมในกฎกระทรวง จึงจำเป็นต้องออกกฎกระทรวงนี้